
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.44/2007 pentru reglementarea unor aspecte financiare aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2006 pentru România, la Programul 2006 pentru sprijin comunitar în domeniul securităţii nucleare pentru România şi la programele 2006 de cooperare transfrontalieră a României cu Ungaria, Bulgaria, Serbia, Moldova şi Ucraina, cu care comisia noastră a fost sesizată în fond cu adresa Biroului Permanent nr.PL.x 640 din 2 octombrie 2007.
	PREŞEDINTE,

Aurel Gubandru

RAPORT

asupra proiectului de Lege privind aprobarea Ordonanţei Guvernului nr.44/2007 pentru reglementarea unor aspecte financiare aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2006 pentru România, la Programul 2006 pentru sprijin comunitar în domeniul securităţii nucleare pentru România şi la programele 2006 de cooperare transfrontalieră a României cu Ungaria, Bulgaria, Serbia, Moldova şi Ucraina
Cu adresa nr.PL.x 640 din 2 octombrie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.44/2007 pentru reglementarea unor aspecte financiare aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2006 pentru România, la Programul 2006 pentru sprijin comunitar în domeniul securităţii nucleare pentru România şi la programele 2006 de cooperare transfrontalieră a României cu Ungaria, Bulgaria, Serbia, Moldova şi Ucraina.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, transmis cu nr.1138/27 august 2007 şi avizul favorabil al Comisiei juridice, de disciplină şi imunităţi.
Prezentul proiect de Lege are ca obiect reglementarea unor aspecte financiare aplicabile în implementarea programelor Phare prevăzute în Acordurile de Finanţare încheiate între Guvernul României şi Comisia Europeană referitoare la Programul naţional Phare 2006 pentru România, la Programul 2006 pentru sprijin comunitar în domeniul securităţii nucleare pentru România şi la Programele 2006 de Cooperare Transfrontalieră a României cu Ungaria, Bulgaria, Serbia, Moldova şi Ucraina, în sensul efectuării plăţilor contractelor încheiate în baza acestor acorduri şi în moneda Euro. 
În cadrul sprijinului acordat României de Uniunea Europeană  în vederea pregătirii pentru aderare, din bugetul Phare 2006 au fost alocate României peste 452 M€, ( Programul naţional PHARE 2006 pentru România, Programul 2006 pentru sprijin comunitar în domeniul securităţii nucleare pentru România, şi Programele 2006 de Cooperare Transfrontalieră a României cu Ungaria, Bulgaria, Serbia, Moladova şi Ucraina).
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat domnul Doică Cătălin, Secretar de Stat în cadrul Ministerului Economiei şi Finanţelor.
La lucrările comisiei au participat 24 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 26 septembrie 2007.

Proiectul de lege, potrivit art.75 alin.(1) din Constituţia României, republicată şi al art. 92 alin. (9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii proiectului de Lege privind aprobarea Ordonanţei Guvernului nr.44/2007 pentru reglementarea unor aspecte financiare aplicabile în implementarea programelor PHARE prevăzute în acordurile de finanţare încheiate între Guvernul României şi Comisia Europeană referitoare la Programul naţional PHARE 2006 pentru România, la Programul 2006 pentru sprijin comunitar în domeniul securităţii nucleare pentru România şi la programele 2006 de cooperare transfrontalieră a României cu Ungaria, Bulgaria, Serbia, Moldova şi Ucraina, în şedinţa din data de 16 octombrie 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
Popescu Luminiţa

